el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el el el el el el el el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el es el en el en el en el en el el el el el en el el el el el en el en
Ο απολογισμός του έργου του Δ.Σ. του ΚΟΑ, αναγνώσθηκε από τον Αντιπρόεδρο του Οργανισμού κ. Δημήτρη Λεοντή, ο οποίος ανέφερε τα ακόλουθα:
«Η Πολιτεία αναγνωρίζοντας τα πολλαπλά οφέλη του αθλητισμού μέσω του Οργανισμού παρέχει τη στήριξη που χρειάζονται όλες οι βαθμίδες του αθλητικού οικοδομήματος, από τον μαζικό αθλητισμό μέχρι τις διεθνείς συμμετοχές των επαγγελματιών αθλητών και σωματείων μας.
Επειδή όλοι εμείς που υπηρετούμε τον αθλητισμό δεν είμαστε αγνώμονες, σήμερα κάνοντας τον απολογισμό της θητείας μας χρωστάμε τις ευχαριστίες μας προς την κυβέρνηση για την αμέριστη στήριξη στην προσπάθεια να πάμε τον αθλητισμό ένα βήμα παραπάνω. Ιδιαίτερες ευχαριστίες μεταφέρω εκ μέρους του ΔΣ στον Πρόεδρο της Κυπριακής Δημοκρατίας κ. Νίκο Αναστασιάδη για την ευκαιρία που μας έδωσε να υπηρετήσουμε αυτό που αγαπάμε, τον Αθλητισμό, και να βάλουμε και εμείς το μικρό μας λιθαράκι για τη δημιουργία μια ιδεατής αθλητικής κοινωνίας.
Δεν ξέρω αν το έργο της θητείας μας ήταν επιτυχής αλλά μπορώ να σας διαβεβαιώσω ότι προσπαθήσαμε για το καλύτερο. Προσπαθήσαμε να τιμήσουμε την επιλογή του Πρόεδρου. Ταυτόχρονα προσπάθησα όπως όλοι και εγώ να
Ουδέποτε επιζητήσαμε την επευφημία αλλά υπηρετήσαμε με εντιμότητα, επιδιώκοντας να γίνουμε χρήσιμοι και να βάλουμε και εμείς το λιθαράκι μας στην δημιουργία μιας ιδεατής αθλητικής κοινωνίας.
Θα προσπαθήσω να μη γίνω κουραστικός αλλά την ίδια στιγμή να παρουσιάσω το τεράστιο εύρος αρμοδιοτήτων και εργασίας του Οργανισμού.
Η αλήθεια είναι ότι ο ΚΟΑ λειτουργεί ως Υφυπουργείο Αθλητισμού στα πρότυπα άλλων χωρών και ως τέτοιο αντιμετωπίζεται στις επαφές μας με ξένες χώρες. Στο εσωτερικό όμως ο Οργανισμός είναι εγκλωβισμένος τόσο της πεπαλαιωμένης αθλητικής νομοθεσίας όσο και των διαδικασιών αλλά και πολλές φορές της νοοτροπίας.
Μετά από επεξεργασία πέραν των δύο ετών ετοιμάσαμε προσχέδιο νέας αθλητικής νομοθεσίας, στα πρότυπα άλλων χωρών, και ο οποίος θα επιτρέπει στον ΚΟΑ να λειτουργεί ως πραγματικά Ανώτατη Αθλητική Αρχή. Επειδή όμως σε λίγες μέρες λήγει η θητεία του παρόντος Δ.Σ., θεωρήσαμε σωστό ότι την εισήγηση πρέπει να θέσει σε δημόσια διαβούλευση το νέο Δ.Σ.
Ταυτόχρονα αναγνωρίζοντας ότι η Χρηστή Διακυβέρνηση των αθλητικών οργανισμών αποτελεί μια από τις μεγαλύτερες παγκόσμιες προκλήσεις του σύγχρονου αθλητισμού, ο ΚΟΑ έχει ετοιμάσει τον Κώδικα Χρηστής Διακυβέρνησης με οδηγίες και κατευθυντήριες γραμμές τις οποίες θα πρέπει να εφαρμόσουν οι Ομοσπονδίες.
Ιστορική μέρα για τον Κυπριακό Αθλητισμό αποτέλεσε η υπογραφή των συμβολαίων για την ανέγερση του νέου ποδοσφαιρικού γηπέδου Λεμεσού. Μια μέρα, την οποία περιμέναμε για δύο και πλέον δεκαετίες, για να γίνει πραγματικότητα το όνειρο των Λεμεσιανών φιλάθλων και όχι μόνο. Με την υπογραφή των συμβολαίων αποδείχθηκε ότι, όταν υπάρχει καλή θέληση και συνεργασία όλα μπορούμε να τα πετύχουμε. Ήταν ένα τεράστιο στοίχημα αφού θεωρείτο αδύνατο να ξεπεραστούν τα εμπόδια που υπήρχαν. Μετά από επίμονες και συντονισμένες προσπάθειες, ξεκίνησε η πραγματοποίηση του ονείρου των
Λεμεσιανών. Αυτό έγινε κατορθωτό, χάρις στο προσωπικό ενδιαφέρον του Προέδρου της Κυπριακής Δημοκρατίας κ. Νίκου Αναστασιάδη. Με την δική του εμπλοκή και βούληση, συντονίστηκαν όλοι οι εμπλεκόμενοι Φορείς και ξεπεράστηκαν ανυπέρβλητα εμπόδια και διαδικασίες.
Όσον αφορά την υπόλοιπη αθλητική υποδομή, βαρύτητα δόθηκε στα έργα κοινωνικού αθλητισμού με στόχο ο αθλητισμός να καταστεί εργαλείο για μια καλύτερη κοινωνία και υγιή ενασχόληση των πολιτών. Την περίοδο 2016-2018 ολοκληρώθηκαν 31 έργα υποδομής κοινωνικού και αγωνιστικού αθλητισμού. Η προσπάθεια αυτή συνεχίζεται και σήμερα βρίσκονται σε πορεία υλοποίησης άλλα 25 έργα.
Όσον αφορά τις 19 ιδιόκτητες αθλητικές εγκαταστάσεις, αυτές αποτελούν σημαντική συνεισφορά του ΚΟΑ στον αθλητισμό με κόστος διαχείρισης πέραν των €4 εκ το χρόνο.
Όμως το πιο σημαντικό για εμάς δεν είναι το κτίριο αλλά οι άνθρωποι που το γεμίζουν. Αποσκοπώντας στην ασφαλή πρόσβαση στα γήπεδα και Βάσει του Περί της Πρόληψης και της Καταστολής της Βίας στους Αθλητικούς Χώρους Νόμος του 2008 – 2014, ο ΚΟΑ έχει θέσει σε εφαρμογή το Μητρώο φιλάθλου. Περαιτέρω ο Οργανισμός κάλυψε το οικονομικό κόστος για την εκπαίδευση των Υπεύθυνων Ασφάλειας Σταδίων, η οποία έγινε σε πρώτο στάδιο σε συνεργασία με την ΟΥΕΦΑ.
Ιδιαίτερη ικανοποίηση νιώθουμε που εντός του 2018 εγκρίθηκε από το Υπουργικό Συμβούλιο ο νέος Σχεδιασμός Επαγγελματικής Αποκατάστασης (ΣΕΑ). Ένα πάγιο αίτημα των αθλητών κορυφής υλοποιείται για διασφάλισή τους με το πέρας της αθλητικής τους καριέρας, έτσι ώστε απρόσκοπτα να παραμένουν συγκεντρωμένοι στις προπονήσεις, τους αγώνες και τις επιδόσεις τους.
Ο αθλητισμός κορυφής αποτελεί σημαντικό πυλώνα του Οργανισμού. Ο ΚΟΑ παραμένει ο σημαντικότερος οικονομικός αιμοδότης των αθλητών υψηλής επίδοσης. Παρόλη τη μείωση του προϋπολογισμού την τελευταία πενταετία κατά 40% τα ποσά των σχεδιασμών αυτών όχι μόνο δεν μειώθηκαν αλλά σε κάποιες περιπτώσεις αυξήθηκαν.
Την τελευταία τριετία χορηγήθηκαν πέραν των €70εκ σε αθλητές και αθλητικούς φορείς. Ενδεικτικά οι Ομοσπονδίες, τα σωματεία και οι αθλητές το 2018 έχουν επιχορηγηθεί από όλους τους σχεδιασμούς του Οργανισμού περίπου €12εκ.
Ο Σχεδιασμός Υψηλής Επίδοσης έχει στόχο την όσο το δυνατό μεγαλύτερη δυνατή σε αριθμό εκπροσώπηση και διάκριση της Κύπρου σε μεγάλες διεθνείς διοργανώσεις. Απόδειξη της επιτυχίας του στόχου, είναι η αυξημένη συμμετοχή στους Ολυμπιακούς Αγώνες του «ΡΙΟ 2016», αλλά και οι πρόσφατες επιτυχίες που είχαν οι αθλητές μας σε παγκόσμια πρωταθλήματα, Μεσογειακούς, Κοινοπολιτειακούς και Αγώνες Μικρών Κρατών Ευρώπης (ΑΜΚΕ).
Για περαιτέρω στήριξη των σωματείων και Ομοσπονδιών, ο Οργανισμός επιχορηγεί 47 Σχολικές Εφορείες κάθε χρόνο με το ποσό των €245.000 ευρώ για χρήση των Σχολικών αιθουσών κατά τις απογευματινές ώρες ενώ διαθέτει σχέδιο ασφαλιστικής κάλυψης 834 αθλητών Εθνικών Ομάδων ενταγμένων στους Σχεδιασμούς Στήριξης Νεαρών Πρωταθλητών και Υψηλής Επίδοσης.
Ο Σχεδιασμός Στήριξης Νεαρών Πρωταθλητών στηρίζει νεαρούς πρωταθλητές μέσα από την παροχή επιστημονικής, τεχνικής, ψυχολογικής, και οικονομικής υποστήριξης. Επιπρόσθετα Με στόχο τη διατήρηση των στρατευμένων αθλητών σε ψηλά αγωνιστικά επίπεδα, ο Οργανισμός σε συνεργασία με το ΥΠΑΜ και το ΓΕΕΦ προχώρησε, στην αναθεώρηση του Σχεδιασμού διευκόλυνσης Στρατευμένων Αθλητών.
Πέραν του αγωνιστικού αθλητισμού ο Οργανισμός θεωρεί θετική τη σημαντική αύξηση των ιδιωτικών σχολών γυμναστικής τα τελευταία χρόνια εφόσον αυτή συμβάλλει στην ενασχόληση του πολίτη με την άσκηση. Ταυτόχρονα όμως πρέπει να διασφαλιστεί η προστασία και η ασφάλεια του κοινού για τις προσφερόμενες υπηρεσίες γυμναστικής ή εκμάθησης αθλημάτων.
Ο Οργανισμός προχώρησε στην επεξεργασία τροποποιητικών κανονισμών οι οποίοι θα ανταποκρίνονται στις νέες απαιτήσεις της αθλητικής βιομηχανίας και αναμένεται εντός του 2019 να τεθούν σε εφαρμογή. Πέραν τούτου ολοκληρώθηκε η μελέτη για τον εκσυγχρονισμό των προσόντων των εκπαιδευτών γυμναστικής
και προχωράμε στη δημιουργία πρότυπων προσόντων και πιστοποίησης προγραμμάτων επαγγελματικής κατάρτισης. Απώτερος σκοπός είναι η δημιουργία πρότυπων επαγγελματικών προσόντων προπονητών για την νομική κατοχύρωση του επαγγέλματος του προπονητή κάθε αθλήματος.
Το πρόγραμμα Αθλητισμός Για Όλους συνεχίζει να αποτελεί την κορωνίδα των προγραμμάτων του μαζικού αθλητισμού του ΚΟΑ με πέραν των 16.000 μελών ετησίως. Τα προγράμματα του ΑΓΟ διευκολύνουν την πρόσβαση όλων των πολιτών στον αθλητισμό, ενώ στοχεύουν σε ειδικές ομάδες πληθυσμού όπως ΑμεΑ, τρίτη ηλικία, μικρά παιδιά και φυλακισμένους. Ενδυναμώθηκαν οι διατομεακές συνεργασίες μέσω της συμμετοχής των προγραμμάτων του ΑΓΟ σε πληθώρα εκδηλώσεων και πρωτοβουλιών άλλων φορέων. Εισήχθηκε νέα προσέγγιση στη λειτουργία των προγραμμάτων ΑΓΟ με αξιοποίηση ανοικτών χώρων, όπως πάρκων, παραλιών, πλατειών.
Ο ΚΟΑ στηρίζει την άθληση ατόμων με αναπηρίες. Έχει εκπονήσει και εφαρμόζει ειδικούς Σχεδιασμούς για αυτούς, τις θρησκευτικές ομάδες, άλλες ευάλωτες ομάδες πληθυσμού αλλά και για την αντιμετώπιση της Χρήσης Εξαρτησιογόνων Ουσιών.
Ο Αθλητισμός και ο Εθελοντισμός αποτελούν τα μεγαλύτερα παγκόσμια κοινωνικά κινήματα τα οποία διαθέτουν κοινές συνιστώσες. Ο ΚΟΑ ενισχύει τον εθελοντισμό είτε μέσω της διοργάνωσης διαφόρων εκδηλώσεων με φιλανθρωπικό χαρακτήρα ή στηρίζοντας τις εκδηλώσεις άλλων φορέων. Μεγάλη στιγμή της περασμένης χρονιάς αποτελεί η πρωτότυπη για τον αθλητικό χώρο εκδήλωση Gala Fashion Show, που πραγματοποιήσαμε σε συνεργασία με την ΟΠΑΠ Κύπρου όπου αθλητές και μόδα ενώθηκαν για ιερο σκοπό. Πέραν τούτου, η απόφαση του Διοικητικού Συμβουλίου του Οργανισμού να διαθέσει τα έσοδα από το Μητρώο Κατόχων Κάρτας Φιλάθλου για οικονομική ενίσχυση φιλανθρωπικών σωματείων, απέδειξε εμπράκτως πως ο ΚΟΑ, νοιάζεται και στηρίζει τους πάσχοντες συνανθρώπους μας
Επίσης ο θεσμός του Πρεσβευτή Fair Play υποβοηθά τους στόχους και των δύο κινημάτων. Για το 2018 οι εκδηλώσεις με τους ποδοσφαιρικούς θρύλους και
πρωταθλητές Ευρώπης 2004 αποτέλεσαν το καλύτερο κλείσιμο των δράσεων του φετινού Πρεσβευτή Fair Play Κωνσταντίνου Χαραλαμπίδη.
Όσον αφορά τον τομέα του αθλητικού τουρισμού και τον στόχο για ανάδειξη της Κύπρου ως εκ των κορυφαίων προορισμών αθλητικού τουρισμού, συμμετείχαμε στη Δημόσια Διαβούλευση για την μελέτη διαμόρφωσης της Εθνικής Στρατηγικής Τουρισμού για την περίοδο 2017-2030, συνδιοργανώσαμε με τον ΚΟΤ και το Πανεπιστήμιο Λευκωσίας το πρώτο συνέδριο Αθλητικού Τουρισμού, ολοκληρώσαμε το ηλεκτρονικό καλεντάρι αθλητικών διοργανώσεων ενώ έχουμε ολοκληρώσει τις συναντήσεις κοινής Επιτροπής Αθλητικού Τουρισμού ΚΟΑ – ΚΟΤ με όλες τις Αθλητικές Ομοσπονδίες για ανταλλαγή απόψεων με θέμα: «Ανάπτυξη Αθλητικού Τουρισμού κατά άθλημα βασικές ανάγκες» και ετοιμάζεται η κοινή έκθεση με το Υφυπουργείο Τουρισμού όπου θα καταγράφονται οι προτεραιότητες, οι ανάγκες υποδομής και σχετικές εισηγήσεις για επίτευξη του στόχου. Επιπρόσθετα συμμετείχαμε στο συνέδριο INTERNATIONAL SPORTS CONVENTION στην Γενεύη με θέμα Αθλητικός Τουρισμός. Τέλος ο ΚΟΑ συμμετέχει σε Επιτροπή Στρατηγικής Ανάπτυξη του Αθλητικού Κέντρου «Γλαύκος Κληρίδης» στον Αγρό. Ο Οργανισμός, μέσω της Ακαδημίας Αθλητισμού, επενδύει στη συνεχή επιμόρφωση του ανθρώπινου δυναμικού και των στελεχών που εμπλέκονται στον χώρο του αθλητισμού, μέσω της οργάνωσης και εφαρμογής προγραμμάτων επιμόρφωσης και Σχολών (προπονητικής, κριτών, διαιτητών, αθλητικής διοίκησης κ.ά.). Σε συνεργασία με την Κυπριακή Εταιρεία Διοίκησης Αθλητισμού (ΚΕΔΑ), διοργάνωσε εκπαιδευτικό πρόγραμμα, με δώδεκα (12) Εκπαιδευτικές Ημερίδες.
Το Κέντρο Αθλητικών Ερευνών Κύπρου επιτελεί ένα πολυδιάστατο, ερευνητικό και κοινωνικό έργο, παρέχοντας επιστημονική στήριξη και συμβουλευτική γνώση στον Κύπριο αθλητή και προπονητή και προστατεύοντας άμεσα την υγεία των αθλουμένων και αναβαθμίζοντας το βιολογικό δυναμικό του λαού και τη δημόσια υγεία μέσω της προώθησης της συστηματικής άσκησης για την προαγωγή της υγείας. Επιπλέον πρωτοπόρησε στη διεξαγωγή έρευνας για το επίπεδο φυσικής κατάστασης και των παραγόντων υγείας της αστυνομικής και πυροσβεστικής δύναμης Κύπρου ενώ με
βάση τα στοιχεία της έρευνας έγινε οριοθέτηση νέων κριτηρίων πρόσληψης στο αστυνομικό σώμα.
Η συνεργασία στον τομέα του Αθλητισμού μέσω της υπογραφής πρωτοκόλλων, μνημονίων συναντίληψης, διακηρύξεων και άλλων συμφωνιών μεταξύ της Κύπρου και πιο αναπτυγμένων αθλητικά χωρών θεωρείται πάρα πολύ σημαντική. Ο Οργανισμός συνέχισε την αθλητική συνεργασία με την Ελλάδα ενώ υπογράφηκαν αθλητικά πρωτόκολλα με το Ισραήλ και τη Σερβία. Ο Οργανισμός παράλληλα, εντός Κύπρου, έχει προχωρήσει με υπογραφή σχετικών Μνημονίων Συναντίληψης με το Ραδιοφωνικό Ίδρυμα Κύπρου (Ρ.Ι.Κ.), την Αρχή Αντιμετώπισης Εξαρτήσεων Κύπρου και πανεπιστημιακά ιδρύματα. Το ΑΣΥΑ είναι ο αρμόδιος φορέας που επιλαμβάνεται θέματα προληπτικής εξέτασης των αθλούμενων και υπεύθυνο για την έκδοση δελτίου υγείας. Στα πλαίσια εκσυγχρονισμού των δελτίων υγείας και για καλύτερη εξυπηρέτηση των αθλητών αλλά και των πολιτών, ο Οργανισμός προχωρεί σε σειρά ενεργειών και αναβαθμίσεων. Η Ανωτάτη Δικαστική Επιτροπή Αθλητισμού (ΑΔΕΑ) εκδικάζει Πρωτοβάθμια αθλητικές δικαστικές υποθέσεις, αθλητικά παραπτώματα και Δευτεροβάθμια εφέσεις εναντίον αποφάσεων οικείων ομοσπονδιών δικαστικών επιτροπών. Πρόθεση του Οργανισμού είναι να αναβαθμίσει το ρόλο της ΑΔΕΑ ούτως ώστε να μπορεί να επιλαμβάνεται όλων των θεμάτων που άπτονται του αθλητικού δικαίου, πράγμα που θα επιτευχθεί μέσω της νέας αθλητικής νομοθεσίας και των σχετικών προνοιών της. Η «Ισότητα των Φύλων» στον Αθλητισμό έχει ως κυριότερο στόχο την ανάπτυξη και προώθηση αθλητικής κουλτούρας που να καθιστά δυνατή την ισότητα, να ενισχύει και να αναβαθμίζει τα ποσοστά συμμετοχής των γυναικών σε κάθε πλευρά του αθλητισμού.
Το 2015 η Ευρωπαϊκή Επιτροπή καθιέρωσε την ετήσια Ευρωπαϊκή Εβδομάδα Αθλητισμού (ΕΕΑ), τη μεγαλύτερη και μαζικότερη αθλητική εκστρατεία που υπάρχει αυτή την στιγμή στην Ευρώπη. Στόχος της Ευρωπαϊκής Εβδομάδας Αθλητισμού, με σύνθημα #BeActive, είναι η αύξηση της συμμετοχής όλων των πολιτών στη φυσική δραστηριότητα και τον αθλητισμό σε όλα τα επίπεδα, έτσι ώστε να υιοθετήσουν έναν ενεργό και υγιή τρόπο ζωής. Η Κύπρος συγκαταλέγεται ανάμεσα στις χώρες οι οποίες πρωτοπορούν ως προς τη διοργάνωση της Εβδομάδας αφού το 2018 έγιναν 150 δράσεις από 51 φορείς και τη συμμετοχή πέραν των 200.000 πολιτών. Το #BeActive
Night, ήταν η καινοτόμος δράση που κυριολεκτικά έλαμψε στη φετινή εβδομάδα αφού 4.000 πολίτες, στην Πλατεία Ευρώπης, στη Λάρνακα, έστειλαν το μήνυμα της δια βίου άθλησης. Γενικότερα ο ΚΟΑ προβάλλει λόγο και θέσεις με τη συμμετοχή του στα Ευρωπαϊκά Φόρουμ, τις Ομάδες Εργασίας, τα Συνέδρια και Διασκέψεις των διάφορων επίσημων Φορέων της Ευρώπης. Η παρουσία και ο λόγος του ΚΟΑ στο Ευρωπαϊκό και διεθνές γίγνεσθαι αποκτά όλο και περισσότερη απήχηση.
Για να πάρουμε τον Αθλητισμό ένα βήμα παραπάνω, κοιτάμε μπροστά.
Κοιτάμε στο αύριο και καθορίζουμε από σήμερα τις προτεραιότητες.
Δεν προλάβαμε να ολοκληρώσουμε αλλά τροχιοδρομήσαμε την επικαιροποίηση της Δομής Λειτουργίας του Οργανισμού, τον στρατηγικό σχεδιασμό μέχρι το 2024, την επαναξιολόγηση όλων των κριτηρίων επιχορηγήσεων, την παροχή υποστηρικτικών υπηρεσιών προς τις Ομοσπονδίες που περιλαμβάνει κεντρικό λογιστήριο, ηλεκτρονική αρχειοθέτηση, δημιουργία ιστοσελίδας και ετοιμασία εγχειριδίου για τη δημιουργία Στρατηγικού Σχεδιασμού.
Αποχωρούμε με ψηλά το κεφάλι και ικανοποιημένοι για αυτό το λίγο που προσφέραμε. Ευχαριστούμε όλους και όλες για την παραγωγική και εποικοδομητική μεταξύ μας συνεργασία. Θέλω να πιστεύω ότι τα τελευταία χρόνια καταφέραμε να φτιάξουμε μια μεγάλη οικογένεια την οποία θα έχουμε πάντα στην καρδιά μας.
Αποχωρούμε από την Ανώτατη Αθλητική Αρχή αλλά όχι από τον όμορφο κόσμο του Αθλητισμού. Θέλω να σας διαβεβαιώσω ότι τόσο εγώ όσο και οι συνεργάτες μου θα συνεχίσουμε να είμαστε αρωγοί σε κάθε προσπάθεια για το καλός νοούμενο συμφέρον του Κυπριακού Αθλητισμού. Σας διαβεβαιώνω ότι στο πρόσωπο μας, θα βρίσκετε πάντοτε ένα φίλο, ένα συμπαραστάτη και συνοδοιπόρο».